Keaki

Keaki eller keyaki (Zelkova serrata) er et løvfellende tre i almefamilien. 

Det er et stort tre som blir 30 m høyt, og stammen kan bli 1 m i diameter. Kronen er bredt kuppelformet med utsperrede greiner. Barken er glatt og lysegrå med horisontale oransje striper. På tykke stammer skaller barken av og etterlater lyst brune flekker. Bladene er 5–12 cm lange, lansettformete, spisse og tannete. Blomstene sitter enkeltvis i bladhjørnene. Frukten er 2,5–3,5 mm i diameter.

Keaki foretrekker et mildt klima og fuktig, næringsrik jord. Den vokser som regel i en høyde på 500–2000 moh. Røttene er dype, og den tåler mye vind. Keaki har den største utbredelsen av Zelkova-artene og finnes i Japan, Korea, Kina og Taiwan. Den harde og bestandige veden brukes til verktøyskaft, møbler og båtbygging. Dette vakre treet plantes i parker i Europa og Nord-Amerika. Denne arten er litt mer hardfør enn andre Zelkova og kan plantes i gode kyst- og fjordstrøk i Sør-Norge.

Galleri

Referanser

Eksterne lenker 
 

Almefamilien
Nær truede arter på IUCNs rødliste